પશુપતિનાથનું મંદિર નેપાળમાં કાઠમંડુથી 3 કિમી દૂર બાગમતિ નદીને કિનારે દેવપાટન ગામમાં આવેલું છે. આ સતયુગ કાળનું મંદિર છે. એવી માન્યતા કે જે લોકો પશુપતિનાથ શિવલિંગના દર્શન કરે છે તેમને ક્યારેય પશુ યોનિમાં જન્મ લેવો પડતો નથી. પશુપતિનાથ લિંગ વિગ્રહમાં ચાર દિશાઓમાં ચાર મુખ અને ઉપરી ભાહે પાંચમું મુખ છે. પ્રત્યેક મૂર્તિમાં જમણાં હાથમાં રુદ્રાક્ષની માળા અને ડાબા હાથમાં કમંડળ છે. પ્રત્યેક મુખ અલગ અલગ ગુણ પ્રગટ કરે છે. દક્ષિણ દિશાવાળું મુખ અઘોર મુખ છે જે દક્ષિણ તરફ છે. પૂર્વ દિશાવાળું મુખ તત્તપુરુષ તરીકે ઓળખાય છે. ઉત્તર દિશાવાળું અર્ધનારિશ્વર રૂપ છે. જ્યારે પશ્રિમ દિશાવાળું સદ્યોજાત રૂપ કહેવાય છે. જ્યારે ઉપરના ભાગે આવેલું મુખ ઈશાન તરીકે ઓળખાય છે.